Медаль Францыска Скарыны (Аб’яднаны пераходны кабінет Беларусі)

Медаль Францыска Скарыны — узнагарода Аб’яднанага пераходнага кабінета Беларусі.

Медаль Францыска Скарыны ўручаецца беларускім і замежным грамадзянам, якія працуюць у галіне навукі, адукацыі і культуры, за выдатныя заслугі ў прафесійнай дзейнасці, значны асабісты ўклад у развіццё і павелічэнне духоўнага і інтэлектуальнага патэнцыялу беларускага народа.

Разглядаецца як новы ўзор аднайменнай дзяржаўнай узнагароды. Паводле слоў стваральнікаў медаля, арыгінальныя медаль і ордэн Францыска Скарыны ў час прэзідэнцтва Аляксандра Лукашэнкі былі значна дыскрэдытаваныя. У парушэнне статутных дакументаў імі былі ўзнагароджаныя людзі, якія адкрыта варожа ставяцца да Беларусі і беларускай культуры, а таксама «некаторыя вульгарныя расійскія эстрадныя спевакі, што выглядае як абраза і здзек з Беларусі». Тыя асобы, якія былі ўзнагароджаны да лістапада 1996 года, калі Лукашэнка праз рэферэндум значна пашырыў свае прэзідэнцкія паўнамоцтвы, мусяць захаваць сілу сваіх узнагарод, а астатнія пасля верыфікацыі павінны будуць або страціць гэтыя ўзнагароды, або атрымаць узнагароды новага ўзору.

 Спіс узнагароджаных 
 21 люты 2024

 Вінцук Вячорка, мовазнаўца.
 Уладзімір Някляеў, грамадска-палітычны дзеяч, паэт, празаік.
 Эльжбета Смулкова, беларусістка, першая амбасадарка Польшчы ў Беларусі,
 Івонка Сурвіла, старшыня Рады Беларускай Народнай Рэспублікі.
 Сяргей Шупа, перакладчык, журналіст.
 чатыры асобы ўзнагароджаны непублічна з меркаванняў бяспекі.

 24 снежня 2024

 Наталля Гардзіенка, аўтарка шматлікіх прац па гісторыі беларускай дыяспары.
 Лявон Юрэвіч, грамадскі дзеяч, даследчык беларускай эміграцыі.
 Наталля Каляда, сузаснавальніца і выканаўчая дырэктарка «Беларускага свабоднага тэатра»
 Мікалай Халезін, беларускі журналіст і сцэнарыст, мастацкі кіраўнік «Беларускага свабоднага тэатра»
 адна асоба ўзнагароджана непублічна з меркаванняў бяспекі.

 22 студзеня 2025
 Ніна Баршчэўская, заснавальніца беларускай службы Польскага радыё, доктарка філалогіі, прафесарка Варшаўскага ўніверсітэта (узнагарода ўручана 23 сакавіка 2025 года на Замкавай плошчы ў Варшаве).

 Крыніцы 

Катэгорыя:Медалі Аб’яднанага пераходнага кабінета Беларусі